เซี่ยงไฮ้คอมโพสิตปิดบวกแค่ 6.48 จุด หลังหยวนอ่อนค่าลงอีก
เซี่ยงไฮ้คอมโพสิตปิดบวกแค่ 6.48 จุด หลังหยวนอ่อนค่าลงอีก
21 ต.ค. 2559

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวขึ้นเพียงเล็กน้อย โดยดัชนีเซี่ยงไฮ้คอมโพสิตบวก 6.48 จุด หรือ 0.21% ปิดที่ 3,090.94 จุด ภายหลังจากที่เงินหยวนอ่อนค่าลงแตะระดับต่ำสุดในรอบ 6 ปี ขณะเดียวกัน จีนได้เปิดเผยผลสำรวจราคาบ้านช่วงต้นเดือนต.ค. ซึ่งบ่งชี้ถึงภาวะตลาดอสังหาฯที่ชะลอตัวลง
สำนักงานสถิติแห่งชาติจีน (NBS) เปิดเผยผลสำรวจตลาดที่อยู่อาศัยช่วงครึ่งเดือนแรกของเดือนต.ค. ซึ่งแสดงให้เห็นว่า ราคาบ้านที่พุ่งสูงในเมืองใหญ่ ๆ ของประเทศนั้นชะลอความร้อนแรงลง อันเนื่องมาจากนโยบายควบคุมตลาดอสังหาริมทรัพย์ของทางการจีน
ทั้งนี้ เมื่อเทียบกับเดือนก.ย. ดัชนีราคาที่อยู่อาศัยใหม่ตามเมืองใหญ่ ๆ ในระดับเมืองเอก (First-tier City) และเมืองรอง (Second-tier City) นั้นปรับตัวลดลงทั้งหมด